Euroopa Liidu Teataja L 190 , 04/07/1998 Lk 0071 - 0075



Komisjoni otsus, 30. juuni 1998, millega kehtestatakse Tansaaniast pärit kalandus- ja akvakultuuritoodete impordi eritingimused (teatavaks tehtud numbri K(1998) 1855 all) (EMPs kohaldatav tekst) (98/422/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turustamise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artiklit 11, ning arvestades, et: komisjoni ekspert on teinud Tansaaniasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja -järelevalvet käsitlevate Tansaania õigusaktide sätteid võib käsitada samaväärsetena direktiivi 91/493/EMÜ sätetega; Tansaania loodusvarade- ja turismiministeeriumi kalandusosakond Fisheries Division (FD) of the Ministry of Natural Resources and Tourism on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaartõendi saamise kord peab hõlmama samuti näidistõendi määratlust ning tõendi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade või külmhoonete loetelu; tuleb koostada nõukogu direktiivis 92/48/EMÜ [2] määratletud tähenduses registreeritud külmutuslaevade loetelu; kõnealune loetelu tuleb koostada FD poolt komisjonile esitatud teabe põhjal; seepärast peab FD tagama direktiivi 91/493/EMÜ artikli 11 lõike 4 vastavate sätete järgimise; FD on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete, kalatöötlemislaevade, külmhoonete või külmutuslaevade heakskiitmist või registreerimist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Fisheries Division (FD) of the Ministry of Natural Resources and Tourism on Tansaania pädev asutus, mis kontrollib ja tõendab kalandus- ja akvakultuuritoodete vastavust direktiivi 91/493/EMÜ nõuetele. Artikkel 2 Tansaaniast pärit kalandus- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "TANSAANIA" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema FD esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Käesolev otsus on adresseeritud liikmesriikidele. Brüssel, 30. juuni 1998 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA I. HEAKSKIIDETUD ETTEVÕTETE LOETELU Number | Nimi | Asukoht | A-PP-200 | Hellas Tanzania Mafia Fish. Processing Plant Ltd | Mafia Island | A-PP-203 | Fruits De la Mer Ltd | Dar es Salaam | A-PP-205 | Vickfish Ltd | Mwanza | A-PP-206 | Fish Pak Tanzania Ltd | Musoma | A-PP-207 | Tan Perch Ltd | Mwanza | A-PP-208 | Nile Perch Fisheries Ltd | Mwanza | A-PP-209 | Tanzania Fish Processors Ltd | Mwanza | A-PP-210 | Mwanza Fishing Industries Ltd | Mwanza | A-PP-211 | Victoria Fisheries Ltd | Mwanza | A-PP-214 | Selthmar Ocean Products Ltd | Kilwa Masoko | A-PP-215 | Omega Fish Ltd | Mwanza | A-PP-217 | M/S Lucia Abdulle Omari | Dar es Salaam | II. KÜLMUTUSLAEVADE LOETELU Number | Nimi (omanik) | Sadam | A-102 | MFV ARUSHA (Heltanco Ltd) | Dar es Salaam | A-103 | MFV ODYSSEAS (Heltanco Ltd) | Dar es Salaam | A-106 | MFV BANUSO II (Den-Tan Resources Ltd) | Dar es Salaam | A-110 | MFV MAMA LEDA (Tramico Investment Company Ltd) | Dar es Salaam | A-111 | MFV MARIETTA (African Fishing Co. Ltd) | Dar es Salaam | A-112 | MFV MTONI (Ocean Fisheries (T) Ltd) | Dar es Salaam | A-113 | MFV MAENDELBEO (African Fishing Company Ltd) | Dar es Salaam | A-114 | MFV CONNIE (African Fishing Company Ltd) | Dar es Salaam | A-115 | MFV CANADA (African Fishing Company Ltd) | Dar es Salaam | A-116 | MFV DEBBIE (African Fishing Company Ltd) | Dar es Salaam | B-110 | MFV ALWALY | Dar es Salaam | B-111 | MFV SEASHORE I | Dar es Salaam | B-112 | MFV SEASHORE II | Dar es Salaam | --------------------------------------------------